Eŭrovido-Kantokonkurso 2012

eta|200px|Partoprenontaj landoj
La **Eŭrovido-Kantokonkurso 2012** estis la 57-a eldono de la tut-Eŭropa muzik-konkurso. Ĝi okazis la 22-an, 24-an kaj 26-an de majo 2012, en Bakuo, Azerbajĝano. Azerbajĝano gajnis la rajton por gastigi la konkurson, post kiam la duopo Eldar Qasımov kaj Nigar Camal venkis la Eŭrovido-Kantokonkurson 2011 per la kanto "Running Scared."

Entute 42 landoj partoprenis la eventon, unu malpli ol la rekorda numero de 2008 kaj 2011. Montenegro revenis post dujara foresto, sed Pollando anoncis ĝian retiron pro financaj kialoj. Armenio origine decidiĝis partopreni, sed post pluraj duboj pri sekureco de ĝiaj artistoj retiris la partoprenon. Ĉar ĝia retiro okazis je 7-a de marto 2012, post la limtempo, la EBU monpunis Armenion, kaj minacis malpermesi la landon de venontaj konkursoj, se ĝi ne dissendis la plenan eventon.

La konkurso havis la saman strukturon kiel la kvar antaŭaj okazaĵoj, kun du duonfinaloj por elekti 10 finalistojn en ĉiu duonfinalo. En la finalo, la 20 finalistoj aliĝis al la "kvin grandaj" landoj, kiuj ekonomie plej kontribuas al la evento, kune kun la gastiga lando, Azerbajĝano. Pro tio, la finalo havis 26 partoprenantojn.

La tri spektakloj havis tri prezentistojn: televidaj-personecoj Leyla Alijeva kaj Nargiz Berk-Petersen, kaj kantisto Eldar Qasımov, kiu venkis pasintjare kun Nigar Camal. La loko, Bakua Kristala Halo, konstruiĝis inter septembro de 2011 kaj aprilo de 2012 specife por gastigi la konkurson.

## Unua duonfinalo 
La unua duonfinalo okazis je mardo, la 22-a de majo 2012, inter 19:00 kaj 21:00 UTC, kaj 18 landoj partoprenis. Ĉiuj 18 partoprenantaj landoj, plus Azerbajĝano, Hispanio kaj Italio voĉdonis en ĉi-tiu duonfinalo. Armenio origine elektiĝis partopreni en la unua duono de ĉi-tiu duonfinalo, sed la lando retiris neatendite el la konkurso je 7-a de marto 2012. La intervala akto estis Natig Shirinov, azerbajĝana etna-tamburisto.

50 procentaĵoj de la rezultoj en ĉiu lando estis voĉdonoj de telefonoj kaj SMS-oj. La alia 50 procentaĵoj estis la voĉdonoj de la profesia ĵurioj. La sola escepto estas Albanio, kie oni ne dissendis la duonfinalon. Albanio havis "tagon de funebro" post kiam 13 studentoj mortiĝis en aŭtobusa akcidento la 21-an de majo. Tial, 100 procentaĵoj de la albanaj voĉdonoj estis el la ĵurio.

### Dividitaj rezultoj de la Telefon-voĉdonoj kaj la Ĵurioj 
## Dua duonfinalo 
La dua duonfinalo okazis je ĵaŭdo, la 24-a de majo 2012, inter 19:00 kaj 21:00 UTC, kaj 18 landoj partoprenis. Ĉiuj 18 partoprenantaj landoj, plus Francio, Germanio kaj Britio voĉdonis en ĉi-tiu duonfinalo. 50 procentaĵoj de la rezultoj en ĉiu lando estis voĉdonoj de telefonoj kaj SMS-oj. La alia 50 procentaĵoj estis la voĉdonoj de la profesia ĵurioj. La intervala akto estis la venkaj kantistoj de la kvin antaŭaj jaroj: Marija Ŝerifoviĉ (Serbio 2007) kantis "Molitva" ("Preĝo"), Dima Bilan (Rusio, 2008) kantis "Believe" ("Kredu"), Alexander Rybak (Norvegio, 2009) kantis "Fairytale" ("Fabelo"), Lena Meyer-Landrut (Germanio, 2010) kantis "Satellite" ("Satelito"), kaj Eldar Qasımov kaj Nigar Camal (Azerbajĝano, 2011) kantis "Waterloo," la venka kanto de ABBA por Svedio en 1974, kaj la plej fama Eŭrovida-kanto.

### Dividitaj rezultoj de la Telefon-voĉdonoj kaj la Ĵurioj 
## Finalo – la 26-an de majo 
La finalo okazis je sabato, la 26-a de majo 2012, inter 19:00 kaj 22:30 UTC, kaj 26 landoj partoprenis. Ĉiuj 26 partoprenantaj landoj, plus la 16 netrapasantaj landoj voĉdonis en la finalo. 50 procentaĵoj de la rezultoj en ĉiu lando estis voĉdonoj de telefonoj kaj SMS-oj. La aliaj 50 procentaĵoj estis la voĉdonoj de la profesiaj ĵurioj.

### Dividitaj rezultoj de la Telefon-voĉdonoj kaj la Ĵurioj 
## Revenaj artistoj 
## Eksteraj ligiloj 
* Oficiala retejo de Eŭrovido-Kantokonkurso 2012


2012
Kategorio:Kulturo de Bakuo
Kategorio:Distraj eventoj en Azerbajĝano
Kategorio:Muziko en 2012
Kategorio:2012 en Azerbajĝano